《秋夜听雨一首》
宋代·苏籀

萧骚闇响空阶滴，复值幽人对榻时。
旨趣逍遥称漫叟，锋芒扞格愧神锥。
愿摈谢万令閒处，实藉陈平屡出奇。
心境卧轮非别伎，少年狡狯赴无为。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。